《西江月（韩亨道席上次方孚若韵）》
宋代·郭应祥

送我匆匆行色，赖君衮衮名章。德星今夜聚清湘。岂羡瀛洲方丈。

宾醉须教主醉，更长不怕杯长。凤鸣端合在朝阳。飞诏来从天上。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。